Az új Ford Puma is tag lett az ötcsillagosok klubjában



Az új Ford Puma 5 csillagos besorolást kapott az Euro NCAP tesztjén

Az új Ford Puma a legújabb Ford-modell, amely 5 csillagos értékelést kapott az autók törésbiztonságát vizsgáló Euro NCAP független szervezettől.

A SUV-inspirációval megalkotott Puma crossover a 2018-ban bevezetett, szigorúbb tesztelési módszerek alapján is a lehető legmagasabb besorolást érte el. Az EcoBoost Hybrid hajtással is megrendelhető Puma egyike annak a nyolc Ford-modellnek, amelyek 5 csillagos biztonságot nyújtanak vásárlóiknak.

Az Euro NCAP magas pontszámmal díjazta a felnőtt és a gyermek utasok védelmét, és az autó teljes pontszámmal teljesítette a teljes fedésű oldalütközéses vizsgálatot, illetve azt a meg keményebb tesztet, amikor a jármű egy oszloppal ütközik oldalról. A szervezet a Puma biztonsági rendszereit is kiemelte az értékelésben, megemlítve az Aktív Fékezés funkcióval kiegészített Ütközésre Figyelmeztető rendszert, az Intelligens Sebességhatárolót és a Sávtartó rendszert.

A Puma az ötödik Ford-modell, amely 2019-ben 5 csillagos besorolást kapott: idén ugyanilyen kiválóan teljesített a Ford Focus, a Mondeo (amit az új protokoll szerint is újra leteszteltek), a Kuga és az Explorer Plug-In Hybrid is. Ugyancsak 5 csillaggal büszkélkedhet a Fiesta (2017-ben tesztelve), a Galaxy (2015) és az S-MAX (2015).

**A legfontosabb eredmények**

* Az Euro NCAP vizsgálatán a Puma 94 százalékos eredményt ért el a felnőtt utasok védelmében, 84 százalékot a gyermek utasok védelmében, 77 százalékot a sérülékeny egyéb közlekedők védelmében, és 74 százalékot a biztonsági segédrendszerek terén
* A Puma maximális, 16 pontos eredménnyel teljesítette az oldalirányú ütközési teszteket, és ugyancsak maximális 12 pontot kapott a gyermekvédelmi rendszer megbízhatóságára
* A Puma környezetét 12 ultrahangos érzékelő, három radar és két kamera figyeli, adatokkal látva el az autó számos Ford Co-Pilot360 technológiáját, amelyek fokozzák a biztonságot, megkönnyítik a vezetést és a parkolást, és még kellemesebbé varázsolják a vezetés élményét

**Az új Ford Puma**

A kompakt crossoverek piacán nemrégiben bemutatkozó Ford Puma hatásosan egyesíti a lenyűgöző külső formaterv, a kategóriaelső praktikum és a kifinomult mild hibrid hajtáslánc előnyeit.

A Ford 48 voltos EcoBoost Hybrid technológiája élvezetes teljesítményt, gyors gázreakciókat és kedvező üzemanyag-fogyasztást biztosít. A mild hibrid hajtás észrevétlenül kombinálja az elektromos nyomaték-rásegítést és a csekély súrlódású, háromhengeres, akár 155 lóerős 1,0 literes EcoBoost benzinmotor működését.

Karizmatikus stíluselemeivel – például a sárvédők tetejére épített fényszórókkal – az új Ford Puma új fejezetet nyit a Ford formatervezési filozófiájában. A kompakt crossover magabiztos kiállását hatásosan hangsúlyozza a magas üléshelyzet, ráadásul az autó kategóriaelső, 456 literes csomagteret kínál.

**5 csillagos biztonság**

* Ford Puma – 2019
* Ford Kuga – 2019
* Ford Explorer Plug-In Hybrid – 2019
* Ford Mondeo – 2019
* Ford Focus – 2019
* Ford Fiesta – 2017
* Ford Galaxy – 2015
* Ford S-MAX – 2015

**Euro NCAP**

Az Euro NCAP azért alkotta meg ötcsillagos értékelési rendszerét, hogy az autóvásárlók a lehető legegyszerűbben hasonlíthassák össze az egyes modellek biztonságát, és könnyen kiválaszthassák a nekik megfelelő járművet.

A biztonsági besorolás egy tesztsorozat eredményeként áll össze; a teszteket az Euro NCAP tervezte meg és hajtja végre. Ezek a tesztek – némileg leegyszerűsítve – azokat a leggyakoribb valós ütközésfajtákat szimulálják, amelyek az utasok vagy más közlekedők sérülését, illetve halálát okozhatják.

A csillagok száma jelzi, hogyan teljesített az autó az Euro NCAP tesztjein, de az eredményt az is befolyásolja, milyen biztonsági rendszerekkel szereli fel a gyártó az autót mindegyik piacon. Ezért a több csillag nemcsak a jó teszteredményt mutatja, hanem azt is, hogy a tesztelt modell biztonsági felszereltsége minden európai vásárló számára elérhető.

**Idézetek**

“A Puma fejlesztőcsapata számára a biztonság volt a legfontosabb, legyen szó akár a balesetek megelőzéséről, az utasok védelméről egy baleset során, vagy a másodlagos ütközések megelőzéséről.”

 *Joerg Beyer, a Ford Európa tervezési részlegének ügyvezető igazhatója*

“Az alapáron beszerelt önműködő vészfékrendszer jól működött a tesztek során, és jól teljesített a kis sebességtartományban, amelyben tipikusak az ostorcsapás jellegű nyaksérülések. A rendszer minden vizsgált helyzetben hatékonyan előzte meg az ütközéseket, vagy mérsékelte azok súlyosságát.”

 *Euro NCAP*

**A Ford legfontosabb vezetősegítő technológiái**

* Stop & Go funkcióval kiegészített Adaptív Sebességtartó Automatika, a Sebességkorlátozás Tábla Felismerés és a Sávközép funkció
* Keresztirányú Forgalomfigyelővel kiegészített Holttérfigyelő rendszer (BLIS)
* Továbbfejlesztett Aktív Pakolóasszisztens/ Aktív Pakolóasszisztens 2
* Kikerülő Kormányzási Asszisztens
* Intelligens Sebességhatároló
* Sávtartó rendszer Útpadka Érzékeléssel
* Vészhelyzet Előrejelzés
* Ütközés Utáni Fékezés
* Aktív Fékezés funkcióval kiegészített Ütközésre Figyelmeztető rendszer
* Rossz Irányra Figyelmeztető rendszer

**Kapcsolódó közlemények és sajtóanyagok**

* [A vadonatúj Ford Puma](http://puma.fordpresskits.com/)
* [A vadonatúj Ford Kuga maximális, 5 csillagos biztonsági besorolást kapott](https://media.ford.com/content/fordmedia/feu/en/news/2019/12/04/all-new-ford-kuga-gets-maximum-5-star-safety-rating.html)
* [Íme a Ford elektromos modelljeinek 5 csillagos biztonsága: az Explorer Plug-in Hybrid maximális, 5 csillagos eredményt ért el az Euro NCAP tesztjén](https://media.ford.com/content/fordmedia/feu/en/news/2019/11/13/ford-introduces-5-star-safety-to-its-electrified-vehicles-as-exp.html)
* [A vadonatúj Ford Focus maximális, 5 csillagos biztonsági besorolást kapott](https://media.ford.com/content/fordmedia/feu/en/news/2018/07/18/all-new-ford-focus-achieves-maximum-5-star-safety-rating.html)
* [Fejlett vezetősegítő technológiáiért a vadonatúj Ford Focus magkapta az Euro NCAP ajánlását](https://media.ford.com/content/fordmedia/feu/en/news/2018/10/18/all-new-ford-focus-commended-by-euro-ncap-for-advanced-driver-as.html)
* [A vadonatúj Ford Fiesta maximális, 5 csillagos besorolást kapott](https://media.ford.com/content/fordmedia/feu/en/news/2017/09/06/all-new-ford-fiesta-achieves-maximum-5-star-safety-rating-.html)

# # #

További információ a [Ford Motor Company](http://www.ford.com) és a [Ford Európa](http://www.ford.co.uk) vállalatokról

További információ erről a témáról: Finn Thomasen
(fthomas3@ford.com: +44 (0) 1268 401 908)

További információ az Euro NCAP működéséről: [www.euroncap.com/](http://www.euroncap.com/)

A Ford Puma legalacsonyabb CO2-kibocsátása 96 g/km, legalacsonyabb üzemanyag-fogyasztása 4,2 l/100 km

A Ford Kuga (1.5 EcoBlue) legalacsonyabb CO2-kibocsátása 109 g/km, legalacsonyabb üzemanyag-fogyasztása 4,2 l/100 km

A Ford Explorer Plug-In Hybrid legalacsonyabb CO2-kibocsátása 66 g/km, legalacsonyabb üzemanyag-fogyasztása 2,9 l/100 km

A Ford Mondeo legalacsonyabb CO2-kibocsátása 94 g/km, legalacsonyabb üzemanyag-fogyasztása 4,1 l/100 km

A Ford Focus (5 ajtós) legalacsonyabb CO2-kibocsátása 92 g/km, legalacsonyabb üzemanyag-fogyasztása 3,5 l/100 km

A Ford Fiesta legalacsonyabb CO2-kibocsátása 92 g/km, legalacsonyabb üzemanyag-fogyasztása 3,5 l/100 km

A Ford Galaxy legalacsonyabb CO2-kibocsátása 132 g/km, legalacsonyabb üzemanyag-fogyasztása 5,0 l/100 km

A Ford S-MAX legalacsonyabb CO2-kibocsátása 130 g/km, legalacsonyabb üzemanyag-fogyasztása 4,9 l/100 km

Az üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb EC/692/2008 direktíva alapján regisztrálták. Az üzemanyag-fogyasztási és CO2-kibocsátási adatok egy járműtípusra, nem pedig egy adott járműre vonatkoznak. Az alkalmazott tesztelési eljárás lehetővé teszi a különféle járműtípusok és különféle gyártmányok összehasonlítását. A közúti üzemanyag/energiafogyasztási, CO2-kibocsátási és az elektromos üzemmódban megtehető hatótávolság adatai eltérhetnek az itt közölt adatoktól, mivel ezeket befolyásolhatja a vezetési stílus, akárcsak egyéb, nem műszaki jellegű tényezők is. A CO2 egy üvegházhatású gáz, ami a legnagyobb mértékben felelős a globális felmelegedésért.

2017. szeptember 1-től kezdve egyes új autók típusbizonyítványát már a legújabb (EU) 2017/1151 direktíva alapján, a Világszinten Összehangolt Könnyűgépjármű-Vizsgálati Eljárással (WLTP) készítik, ami egy új, életszerűbb vizsgálati módszer az üzemanyag-fogyasztás és a CO2-kibocsátás mérésére. 2018 szeptemberétől kezdve a WLTP elkezdi felváltani a jelenleg használatos Új Európai Vezetési Ciklus (NEDC) eljárást. A NEDC kivezetésének időszakában a WLTP által mért üzemanyag-fogyasztási és CO₂-értékeket visszaszámítják az NEDC szabvány szerinti értékekre; ez lesz a 'korrelációs eljárás'. Az új értékek némileg különböznek majd a korábbi fogyasztási és emissziós értékektől, mivel a vizsgálat néhány eleme is megváltozik, így előfordulhat, hogy ugyanazon járműhöz különböző üzemanyag-fogyasztási és a CO2-kibocsátási adatok tartoznak majd.

